آمریکانین پنسیلوانیا ایالتینده یوزلرجه کاتولیک کشیش، مین‌دن چوخ اوشاغا جینسی استثمار ائتدی.
استثمارین راپور ائدیلمه‌سی اوزرین‌ده واتیکان آچیقلاما وئردی، کشیشلره تپکی گؤستردی، استثمارین سوچ اولدوغو و اخلاقی اولاراق دا قینانماسی لازیم اولدوغونو ایفاده ائتدی.
واتیکان مطبوعات افیسینین مودورو گرگ بورک، وئردیگی یازیلی آچیقلامادا، "واتیکان، اوشاقلارین جینسی استثمارینی قطعی صورت‌ده قیناییر" ایفاده‌لرینه یئر وئردی.
پنسیلوانیا اوشاق استثماری راپورونا ایستیناد ائد‌ن بورک، "بو قورخونج سوچلار قارشیسین‌دا حسلری ایفاده ائده بیله‌جک یالنیز ایکی سؤز وار، اوتانج و کدر" دئدی.
"راپوردا تانیملانان استثمارلار سوچدور و اخلاقی اولاراق دا قینا‌نما‌سی لازیم‌دیر" دئیه‌ن واتیکان یئتکیلی‌سی "بو جور داورانیشلار، ضرر چئکنلری حیثیت و اینانجلارین‌دان محروم بوراخاراق گوونلرینه خیانت ائتمک‌دیر" مئساژی وئردی.
